සියරට පැමිණි පසු ආනන්ද සමරකෝන් හට ප්‍රකට අධ්‍යාපන ආයතන විදුහල් කිහිපයකට සංගීත හා චිත්‍ර උපදේශකයකු ලෙස කටයුතු කරන්නට ඉඩ සැලසිණි. මරදානේ ආනන්ද මහා විද්‍යාලය ඉන් එකකි. එතැන් පසුව ගාල්ලේ මහින්ද විද්‍යාලයේ සංගීත හා චිත්‍ර කලා ගුරු පත්වීම ලැබ ඔහුට එහි යන්නට ඉඩ සැලසිණි. පළමු බිරියගේ දරුවකුද නොලද ඔහු ඇය දික්කසාද කොට ගාල්ලේදී හමුවූ කර්ලැයින් ද සිල්වා නම් තරුණිය දෙවන බිරිඳ ලෙස විවාහ කරගත්තේය. ඇයට වසරකට පසු උදේ පාන්දරක පිරිමි දරුවෙකු ලැබිණ.‘රංජිත් අරුණදීප’ යැයි කුඩා පුතු නම් කෙරිණි. එහෙත් දරුවා අසනීපව සිට වසර ගණනකට පසු හදිසියේ මියයාම ඔහුට දරාගත නොහැකි වූ දුකක් විය. ‘නිවී පහන නිවී ගියා’ යනුවෙන් වූ ගීතය ආනන්ද සමරකෝනුන් අතින් ලියැවුණේ එම පුතුගේ අකල් වියෝව නිසයි.
ආනන්ද සමරකෝන් හට සංගීත හා චිත්‍ර කලා ගුරු පත්වීමක් ලැබුනේ කවර පාසලටද?
ගාල්ලේ මහින්ද විද්‍යාලයේ